Exqrch/javanese-Komodo-pixelgpt huggingface dataset:
Pacar banyu Pacar Banyu utawa Impatiens balsamina L ya iku tuwuhan kang asalé saka Asia Kidul lan Asia Kidul-wétan
Pacar banyu kalebu kulawarga "Balsaminaceae"
Tuwuhan iki wiwit kawanuhaké ing Amérika ing abad 19
Tuwuhan iki kalebu tuwuhan taunan utawa rong taunan lan duwé kembang kang awarna putih, abang, biru terong, lan jambon
Wujud kembangé arep kaya kembang anggrèk kang isih cilik
Dhuwuré tuwuhan iki bisa nganti tekan 1 mèter kanthi gagangé kang kandel lan godhongé kang "bergerigi" ing pinggiré
Jeneng tlatah pacar banyu ya iku "kimhong" (Jakarta), "pacar cai" (Sunda), "pacar foya" (Bali)
Oyod pacar banyu duwé kandhungan kimia "cyanidin mono-glycoside"
Kembangé duwé kandhungan "anthocyanins", "cyanidin", "delphinidin", "pelargonidin", "malvidin", lan "quercetin"
Pacar banyu rasané pait lan asipat anget
Pacar banyu bisa kanggo nglancaraké sirkulasi getih, antiradhang, ngilangi rasa lara, kanggo nambani rematik, oyodé bisa kanggo "peluruh" nalika haid
Déné kembangé bisa kanggo rematik sendhi abuh amarga kathuthuk, peluruh haid, lan radhang kulit
Nanging kanggo ibu-ibu kang lagi ngandhut ora éntuk ngkonsumsi pacar banyu amarga bisa mbebayani janin.
Sully Prudhomme René François Armand (Sully) Prudhomme (#ALIH) ya iku juru gurit Prancis, kang menang Bebungah Nobel Sastra pisanan nalika taun 1901
Dudutan iki njalari akèh wong kang padha padu yèn Sully-Prudhomme ora mbabar akèh gurit sawisé taun 1888
Karya-karya pisanané duwé lirik lan èksprèsi pandeleng mélankolis ana ing donya lan ana ing jilid pungsakané Sully seneng ketenangan, tèhnik impersonal saka Parnassia, kang bereaksi marang émosi kang luwih-luwih lan uga subyèktivitas Romantisisme
Wong tuwané wis tunangan sasuwéné 10 taun, lan sawisé olèh dana banjur wong sakloron nglakokaké nikah
Nalika umur 2 taun Sully-Prudhomme kelangan bapaké banjur dhèwèké digedhèkaké ana ing omah pakliké, panggon sawisé ibune pindhah rana
Bapake duwé jeneng 'Sully' lan juru gurit ngetutke jeneng mburine Prudhomme
Ana ing sekolah dhèwèké kapéncut karo sastra klasik lan matematik, nanging mripaté kang lara njalari dhèwèké ninggal rencanané kanggo sinau kaprigelan tèhnik
Dhèwèké uga mikir kanggo lumebu ing Ordo Dominican.
Jali Jali (Coix lacryma-jobi L.), iku jinis tuwuhan wiji-wijinan (serealia) tropika saka suku padi-padian utawa Poaceae|"Poacea" (Gramineae)
Asale saka Asia Wétan lan Malaya nanging saiki wis kasebar ing sakabehing panggonan ing donya
Pirang-pirang varietas duwé wiji kang bisa dipangan lan bisa dadi sumber karbohidrat lan obat|obat
Bulir kang mateng kabungkus struktur kang atos, wujudé oval lan awarna putih|putih
Ana rong varietas kang biyasa ditandur, ya iku "Coix lacryma-jobi var
lacryma-jobi" kang duwé thothok (pseudokarpium) atos awarna putih, wujudé oval, lan kanggo manik-manik
ma-yuen" dipangan wong lan uga dadi péranganing tradhisi pangobatan Tiongkok
Wiji jali duwé kandhungan kimia "asem amino", "coixol", "coixenolide", lan "coicin"
Déné oyode duwé kandhungan kimia "coixol", "asem palmitat", "asem srearat", "betha" lan "gama-sitosterol", "potasium khlorida, glukosa, asem amino, tajin, phytin", lan vitamin B1
Oyod jali duwé rasa legi lan tawar minangka antiradhang lan peluruh kemih
Wijine uga duwé rasa legi|legi lan tawar|tawar minangka antiradhang, peluruh kemih, lan penyerapan
Oyod jali bisa dienggo obar rematik, aboh, infeksi lan batu saluran kemih, keputian, abses paru, lan lara kuning utawa hepatitis
Wijine bisa kanggo obar lara rematik kaya lara otot, lara balung, encok|encok, radhang usus, lan tumor|tumor saluran pencernaan
Ibu-ibu kang lagi ngandhut ora éntuk konsumsi ramuan saka jali amarga bisa ngindhuksi|ngindhuksi persalinan
Sanajan saiki jali nyaris ora tau dikonsumsi, tuwuhan iki tetep dikenal wong, kaya ing tembang gambang kromong "Jali-jali"
Ing perdagangan internasional|internasional Jali dikenal minangka Chinese pearl wheat (gandum mutiara Cina), Sanajan tuwuhan iki luwih cedhak kerabatane karo jagung tinimbang karo gandum.
Theodor Mommsen Christian Matthias Theodor Mommsen (#ALIH) yaiku sarjana klasik, pulitikus, lan sejarawan Jerman
Karyane ing sajarah Romawi tetep wigati ing panaliten mangsa saiki
Mommsen yaiku anaké mantri, nanging ora sugih
Dhèwèké lair ing Garding, Schleswig, gedhene ing Oldesloe lan sekolah ing Altona
sateruse dhèwèké sinau ngèlmu hukum ana ing Kiel ing taun 1838-1843
Mommsen dibantu déning pamaréntah Dhènemarken, saéngga bisa mara ing Perancis lan Italia, ana ing kono dhèwèké sinau sajarah kuna
Wektu Revolusi 1848 Mommsen dadi wartawan ing Rendsburg kanggo "Schleswig-Holsteinische Zeitung," lan uga ing taun iku, dhèwèké uga dadi profesor hukum ing Universitas Leipzig
Mommsen politike Liberal, saéngga dhèwèké dadi "profesor" ing taun 1851, nanging ing taun 1852 dhèwèké dadi profésor hukum Romawi ing Universitas Zürich ldan ing taun 1854 ana ing "Universitas" Breslau
Ana ing taun 1858 Mommsen dadi anggota Preußische Akademie der Wissenschaften (Akademi Ilmiah Prusia) ing Berlin, lan ing taun 1861 Mommsen dadi profésor sajarah Romawi uga ing Berlin, panggonan dhèwèké awal mulang wiwit taun 1887
Ing taun 1868 Mommsen dianugrahi Pour le Mérite, lan ing taun 1902 dhèwèké uga dianugrahi Penghargaan Nobel Sastra kanggo karya-karya kang paling utama "Römische Geschichte" antarané taun 1854-1856
Mommsen dadi salah sijiné penulis karya non-fiksi kang nampa penghargaan iku.
Gunung Tambora Gunung Tambora (utawa Tomboro) yaiku stratovolcano aktif kang panggoné ana ing pulo Sumbawa, Indonésia
Gunung iki mapan ana ing rong kabupatèn, yaiku Kabupatèn Dompu (sapérangan sikil sisih kidul nganti tekan kulon sagara, lan Kabupatèn Bima (pérangan èrèng-èrèng sisih kidul nganti tekan kulon lor, lan sikil nganti tekan sisih wétan tekan lor), Provinsi Nusa Tenggara Barat, pasé ana ing 8°15' LS lan 118° BT
Gunung mapan ana ing sisih lor lan kidul yaiku awujud kerak oseanik
Tambora dumadi déning zona subduksi ana ing ngisoré
Perkara iki ngundhakaké kadhuwuran Tambora nganti tekan 4.300 m kang ndadèkaké gunung iki tau dadi salah siji puncak paling dhuwur ana ing Nusantara lan mededi dapur magma kang gedhé ing gunung iki
Mbutuhaké wektu saabad kanggo ngisi manèh dapur magma kang ana ing gunung iki
Aktivitas vulkanik gunung iki ana ing pucuké nalika sasi April taun 1815 nalika iku gunung iki mbledhos ana ing skala pitu Volcanic Explosivity Index
Bledhosan iki dadi bledhosan gedhé dhéwé nalika ana jeblugan tlaga Taupo taun 1815.
Beksan Legong Jogèd Legong ya iku salah sijining kesenian Bali awujud beksan utawa jogèdan putri kang dibeksakake déning kenya loro utawa telu
Salah siji saka kenya iku ana kang maragakake "condong", ya iku paraga kang wiwitan metu saperlu miwiti jogèd Legong
Jogèd iki wiwitane tukul ing désa Peliatan,Ubud, Gianyar kanggo nyuguhi raja lan kulawargané
Tembung legong dumadi saka tembung "leg" lan "gong"
"Leg" tegesé luwes utawa elastis, banjur ditegesi minangka obahing awak kang luwes
Déné tembung "gong" tegesé gamelan
Yèn digabung dadi legong kang tegesé obahing awak kang pinathok (mligine "aksentuasi"ne) déning gamelan kang ngiringi
Gamelan kang ngiringi jogèd legong ya iku gamelan Pelegongan lan ana uga kang diiringi nganggo gamelan Semar Pegulingan
Lakon kang padatan dianggo ing Legong sumbere saka carita Malat mligine carita Prabu Lasem, carita Kuntir lan Jobog (carita Bali Sugriwa), Legod Bawa (carita Brahma Wisnu nalika nggolèk pucuk lan bongkote Linggane Siwa), Kuntul ( carita peksi ), Sudarsana ( sajinising Calon Arang ), Palayon, Candra Kanta lan sapanunggalane
Struktur tarine padatan kasusun saka Papeseon, Pangawak, Pangecet lan Pakaad
Penari Legong uga tansah nggawa kipas.
Suster Keramas Suster Keramas ya iku filem horor komedi diwasa Indonésia kang diprodhuksi déning Maxima Pictures lan didhistribusikake deining Maleo Pictures
Film iki disutradarai déning Helfi Kardit lan dibintangi Herfiza Novianti minangka Kayla, Shinta Bachir minangka Jeng Dollie lan Rin Sakuragi minangka Mitchiko
Film iki digawé ing laladan Pucuk, Bogor
Film nyritakake wisatawan Jepang (Rin Sakuragi) kang goleki seduluré kang kerjane dadi suster ing Indonésia
Misakake, seduluré iku jebul wis séda
Liyane iku, ana telung kekancan ya iku Kayla, Barry lan Ariel kang diganggu setane saka seduluré wisatawan iku
"Suster Keramas" dirilis ing Indonésia tanggal 31 Dhésèmber 2009
Tiket filem "Suster Keramas" wis kadol punjul 800.000 tiket, Padhahal wektu iku filem-fil liyané angèl banget ngadol tiket nganti tekan 300.000 tiket
Nanging filem iki ngundang kontroversi amarga dianggep mung ngumbar awake wong wadon thok
Kayla (Herfiza Novianti) ya iku mahasiswi kang péngin nginep ing villa bareng kancané loro, Barry (Rizky Mocil) lan Ariel (Zidni Adam) kanggo gawé tugas kuliah
Rencana iku ora bisa kelakon kanthi maksimal amarga tingkahe Barry lan Ariel kang seneng filem porno lan tumindake kang kesed lan konyol
Nanging wiwit ing villa iku, Kayla kerep ngalami kedadeyan kang aneh
Dhèwèké nganggep kabèh iku salah siji akibat saka sedane wong tuwané
Liyane iku Barry lan Ariel lunga blanja lan niyat bali, dhèwèké ketemu karo wong wadon kewarganagaraan Jepang kang jenenge Mitchiko (Rin Sakuragi) kang lunga ing Indonésia karo Mang Odong (Yadi Sembako) minangka kanca ing dalanan
Mitchiko teka ing Indonésia kanggo awèh barang saka bapaké, Tuan Tanaka kang séda pirang-pirang minggu kapungkur, marang suster kang jenenge Karmila
Karmila ya iku suster kang tau ngrawat Tanaka ing Indonésia, lan barang iku mungkin minangka ungkapan matur nuwun
Mitchiko gawé Barry, Ariel, lan Odong kedanan
Nalika ésuk, Kayla kang lagi dhèwèkan kenalan karo penghuni villa pérangan, Jeng Dollie (Shinta Bachir) lan Roy Konak (Alex Abbad), pasangan ekshibisionis kang ngundang Kayla lan kanca-kancané ing ulang taun Roy
Sawisé dijelasake déning Ariel babagan kiprah suami-istri iku ing donya pornografi, Kayla celathu yèn dhèwèké mung seneng nginceng ding omah, kanthi bukti anting bunder kang ora dingertèni sapa kang duwé
Ariel mbalikake snting iku marang suami-istri iku lan minangka bebungah, Ariel diéntukake dadi dubber filem porno Jepang ing basa Jawa
Ing panggonan liya, Barry bisa olèh alamat Suster Karmila saka puskesmas
Nanging, warga lokal ing kana kayane ora péngin ngandhani informasi babagan Suster Karmila
Wengine, Barry, Odong, lan Mitchiko tekan ing villa kang kefoto ing foto kang digawa Mitchiko
Barry ngenteni ing jaba, liyané lumebu ing jero
Ing jero, dhèwèké ketemu Suster Karmila lan ing jaba, Barry éntuk info saka warga lokal yèn kabèh penghuni villa iku wis mati
Mula sawisé ketemu setan, kabèh lumayu saka villa iku
Sesuke, Kayla golèk informasi ing Internet babagan Suster Keramas
Banjur, Barry lan Mitchiko ketemu suster kang nryitakake nasib Karmila.
Karmila biyene wis nulungi Tanaka saka kecelakaan lan ing pungkasané Tanaka tresna marang Karmila
Nalika kekarone berhubungan badan, ana bocah cilik kang ngerti lan carita marang warga ing sakupenge villa
Sawisé iku, Tanaka diusir lan Karmila ilang tekan saiki
Ing sela-sela carita iku, suster carita yèn penguni villa pérangan Tanaka kang dadi bocah cilik iku jebule Roy Konak
Sabaline saka omahé suster, Mitchiko nangis amarga Karmila wis mati
Dhèwèké ndeloki isi kothak kang diwènèhi déning Tanaka kang isiné warisan aset-aset Tanaka marang Karmila
Ing villa Roy Konak, Jeng Dollie kang nembé ngerti jenenge Suster Keramas ska Barry, nguni jenenge Suster Keramas kaping telu, kang dilarang
Mula Jeng Dollie mati dipateni Suster Karmila
Banjur, Roy Konak kang nemu bojone mati nyesel nalika dhèwèké nalika isih cilik carita marang warga tumindake Tanaka lan Karmila
Ing villa, sawisé Kayla ngundang jenenge Suster Keramas kaping telu, suster iku ora nyerang, nanging malah nyikep
Sawisé pirang-pirang kilatan adegan, jebul asil gegayutan Karmila lan Tanaka ya iku Kayla
Banjur, sadurungé Karmila ilang (sajatiné dioyak massa amarga nglakoni mesum), Keyla lair lan Karmila nyelehake ing salah siji villa
Kebetulan, villa iku duwéke bapak lan ibu angkate Kayla
Nalika sadhar amarga digugah Odong lan Mitchiko, Kayla nyikep mbakyune, Mitchiko
Film rampungan kanthi Barry lan Ariel kang nemoni Jeng Dollie kang jarene nggantekake Suster Keramas, amarga uripé suster iku wis tentrem
Lembaga Sensor Film (LSF), nalika nyensor filem iki, ora ngajak perwakilan saka Majelis Ulama Indonesia (MUI), kanthi alesan yèn filem "Suster Keramas" dudu filem agama
MUI sempet awèh sinyal bakalan narik perwakilan saka LSF amarga ana pirang-pirang filem kang dianggep porno bisa lulus sensor, lan MUI nyontohake filem "Suster Keramas"
Kanggo nyeleksi penonton, dilakokake pameriksaan kartu tanda penduduk (KTP) kanggo penonton filem "Suster Keramas" ing biyoskup jaringan 21 lan XXI
Penonton kudu nguduhake KTP kang mbuktikake yèn umuré wis ing dhuwur 17 taun
Tiket filem Suster Keramas kadol nganti punjul 800.000 lembar
Nanging, filem iki dikritik amarga mung ngeksploitasi adegan vulgar, kaya kang diandharake déning mahasiswa saka aktivis Forum Silaturahmi Lembaga Dakwah Kampus Bandung Raya sajeroning aksi protese tanggal 8 Januari 2010
Mahasiswa iku ngandharake yèn filem "Suster Keramas" mung ngeksploitasi awake wong wadon, lan mudhunake harkat wong wadon
Produser filem iki Ody Mulya Hidayat ngandharake yèn tudhuhan iku salah persepsi, lan ngandharake yèn dhèwèké mung awèh panglipur thok
Sadurungé, Maxima Production ngupaya ngundang bintang porno Jepang Maria Ozawa kanggo main filem ing Indonésia, nanging ditentang déning ormas Islam kaya déné Front Pembela Islam
Pihak Maxima ngandharake yèn dhèwèké wis kadhung teken kontrak karo manajemen Miyabi, mula dhèwèké njupuk pemeran liyané, ya iku Rin Sakuragi
Kanthi tekané bintang porno Rin Sakuragi, filem iki nimbulake kontroversi.
Mahasiswa saka Forum Silaturahmi Lembaga Dakwah Kampus Bandung Raya nglakoni dhémonstrasi ing dina Jumat, 8 Januari 2010, amarga nganggep filem iku kebak adegan vulgar lan ora ndhidhik
Massa saka Himpunan Mahasiswa Keperawatan Sulawesi nglakoni unjuk rasa ing Makassar, njaluk pencabutan izin edar filem iki
Mantri Pemberdayaan Perempuan dan Perlindungan Anak Linda Amalia Sari nganggep filem iki porno
Majelis Ulama Indonesia (MUI) ing Samarinda, Kalimantan Wétan, njaluk supaya filem iki dilarang
Majelis ing Palembang wis ngetokaké fatwa yèn filem iki karam
MUI punjer njurung pilihan iku, nanging ora ngetokaké fatwa kanggo filem iki.
Pura Luhur Uluwatu Pura Luhur Uluwatu yaiku pura kang dumunung ing Désa Pecatu, Kuta, Badung (kurang luwih 31 kilomèter saka Denpasar mengidul
Pura iki madeg ing pucuk kidul-kulon Pulo Bali ing sandhuwuré anjungan watu karang kang terjal lan njorok ing laut.
Pura Uluwatu mapan ing lemah kang dhuwure 97 mèter saka laut
Ing ngarep pura ana alas cilik kang diarani alas kekeran minangka sangga kasucening pura
Pura Uluwatu nduwé sapérangan pura pesanakan, yaiku pura kang raket gandheng cenenge karo pura induk
Pura pesanakane yaiku Pura Bajurit, Pura Pererepan, Pura Kulat, Pura Dalem Selonding, lan Pura Dalem Pangleburan
Saben-saben pura nduwé gegayutan karo Pura Uluwatu mligine ing dina-dina piodalane
Piodalan ing Pura Uluwatu, Pura Bajurit, Pura Pererepan lan Pura Kulat iku dina Selasa Kliwon Wuku Medangsia saben 210 ari
Déwa kang dipuja ing Pura Uluwatu yaiku Déwa Rudra
Pura Luhur Uluwatu mapane adhep-adhepan karo Pura Andakasa, Pura Batur, lan Pura Besakih
Awit saka iku, akèh umat Hindhu percaya bilih ing Pura Uluwatu iku sarana kanggo nyenyuwun nugrahaning Gusti kanggo tumataning urip ing donya
Mula ing Pura Uluwatu daya wisesa utawa kekuwatan spiritual saka telung déwa yaiku Brahma, Wisnu, lan Siwa ngumpul dadi siji ing kono
Daya wisesa déwa Brahma saka Pura Andakasa, déwa Wisnu saka Pura Batur lan déwa Siwa saka Pura Besakih
Miturut Lontar (pustaka kuna]], Kusuma Déwa Pura iki madeg saka pituturing Mpu Kuturan nalika abad kaping 11
Pura iki siji saka enem pura Sad Kahyangan kang ditulis ing Lontar Kusuma Déwa
Pura kang karan ing Lontar iku yaiku Pura Besakih, Pura Lempuhyang Luhur, Pura Goa Lawah, Pura Luhur Uluwatu, Pura Luhur Batukaru lan Pura Pusering Jagat
Saliyané Pura Sad Kahyangan, Pura Uluwatu uga diarani Pura Padma Bhuwana.
Laos (nagara) Républik Dhémokratik Rakyat Laos punika salah satunggalipun nagara kang misuwur ana ing daratan ing Asia Kidul-Wétan, duwé tapel wates Myanmar kaliyan Républik Warga Cina ing sisih kulon-sagara, Vietnam ing Wétan, Kamboja ing kidul lan Thailand wonten ing sisih kilenipun
Awit abad ka-14 ngantos dumugi abad ka-18, nagara punika ugi ingaran "Lan Xang" utawi "Negri Sewu Gajah"
Babad Laos dipundhominasi déning Karajan Nanzhao, ingkang dipunlajengaken ing abad kaping 14 déning karajan lokal Lan Xang ingkang nguwaosi wewengkon Laos ngantos abad kaping 18, sasampunipun Thailand nguwaosi karajan mau
Salajengipun Perancis nguwaosi wewengkon punika ing abad kaping 19 lan nggabungaken wewengkon punika dhateng Indochina Prancis ing taun 1893
Sasampunipun dipunjajah Jepang sadangunipun Perang Donya II, nagara punika mardikaken dhiri ing taun 1949 kanthi nama Karajan Laos ing sangandhapipun parentah Raja Sisavang Vong
Ontran-ontran pulitik ing nagara tetangga Vietnam njalari nagara Laos kedah ngadhepi perang Indochina kapara ugi langkung ageng (diarani uga Perang Rahasia) kang adamel salah satunggalipun faktor perang saudara lan ugi kudeta
Nalika taun 1975 kaum kuminis Laos ingkang dipunsurung Uni Soviet lan kuminis Vietnam saged ngusir pamaréntah Raja Savang Vatthan
Sasampunipun saged nggeser papréntahan kasebat, karajan kasebat dipun-gantos namanipun dados Républik Dhémokratik Warga Laos ingkang taksih madeg jumeneng ngantos dumugi sapunika
Gayut pasedherekan antawisipun Laos lan Vietnam saya raket kanthi ngendhuraken larangan ékonomi ing taun 1980-an lan mlebet ASEAN nalika taun 1997
Namung satunggal Parté ingkang dipunakeni ing nagara Laos inggih punika Parté Revolusioner Rakyat Laos (LPRP)
Kepala nagara nagaranipun inggih punika présidhèn ingkang dipuntemtokaken déning parlemen kanggé mangsa kalungguhan 5 taun
Kepala papréntahan Laos inggih punika Nayakotama ingkang dipuntunjuk déning présidhèn kanthi pasarujukan saking parlemen
Kabijakan papréntahan dipuntemtokaken déning parté kanthi 9 anggota ingkang gadhah pangaribawa utawi kakuaosan ingkang ageng sanget Politbiro lan 49 anggota Komite Pusat
Kaputusan pamaréntah ingkang dipunanggep mligi/wigati dipuntemtokaken Dewan Mantri
Laos nganut konstitusi énggal awit taun 1991
Lan ing taun salajengipun, pemilu dipunwontenaken kanggé 85 kursi énggal Majelis Nasional ingkang anggotanipun dipunpilih kanthi telik sandhi (rahasia) kanggé mangsa kalungguhan 5 taun
Parlemen tunggal punika dipunkembangaken wiwit pemilu 1997 dados 99 anggota, nyarujuki sadaya ukum énggal, sanajan présidhèn ingkang nyepeng kakuaosan kanggé ngedalaken dekrit ingkang sipatipun ngiket (ngandhut ukum ingkang ngiket)
Turahan saking kelompok ètnis Hmong ingkang gadhah aliansi kaliyan Amérikah Sarékat, nalika Perang Vietnam ndhèrèk konflik kaliyan rezim kuminis Laos awit taun 1975
Kanthi wontenipun sawatawis lapuran babagan penyerahan dhiri ètnis Hmong ing medhia internasional, konflik punika dados saya ical
Sampun kathah anggota ètnis Hmong ingkang sampun nglebur gesang sesarengan kaliyan masarakat
Laos dipunperang dados 16 provinsi ("khoueng"), 1 kotapraja* ("kampheng nakhon"), lan 1 laladan mirunggan** ("khetphiset"): Géografi
Laos inggih punika nagara ingkang kaimpit déning daratan ing Asia Kidul-Wétan ingkang dipunkebaki wana ingkang ageng lan ugi awujud gunung-gunung, lan salah satunggal gunung ingkang paling ageng ing Laos inggih punika Phou Bia kanthi inggil 2.817 m saking "lumah" laut
Laos ugi gadhah dataran endhek lan dhataran inggil
Kali Mekong mbentuk sapérangan ageng saking tapal wates kaliyan Thiland, lan rangkean pagunungan saking Rantai Annam mujudaken sapérangan ageng tapel wates sisih wétan kaliyan Vietnam
Iklim Laos inggih punika tropis lan dipunprabawai déning angin mangsa
Mangsa rendheng dipunwiwiti saking sasi Mèi ngantos November, dipunlajengaken mangsa garing awit Dhésèmber ngantos April
Kutha krajan lan kutha ingkang paling ageng inggih punika Vientiane, kutha-kutha ageng sanèsipun inggih punika Luang Prabang, Savannakhet, lan Pakse.
Taman Nasional Bukit Baka-Bukit Raya Taman Nasional Bukit Baka-Bukit Raya iku salah siji papan "konservasi" kang mapan ing Pulo Kalimantan
Taman iki ana ing wewatesane Provinsi Kalimantan Kulon lan Kalimantan Tengah
Papan iki dadi papan kang duwé manfaat hidrologis minangka "catchment area" marang "Laladan Aliran Sungai (DAS)" Melawi ing Kalimantan Kulon lan "Laladan Aliran Sungai" Katingan ing Kalimantan Tengah
Kawasan hutan Bukit Baka-Bukit Raya iku ékosistem alas udan tropika pagunungan kang akèh ing pucuk Pegunungan Schwaner
Bukit Baka-Bukit Raya iku gabungan antarané Cagar Alam Bukit Baka ing Kalimantan Kulon lan Cagar Alam Bukit Raya ing Kalimantan Tengah
Taman Nasional Bukit Baka-Bukit Raya dikukuhaké dhedhasar "Surat Dudutan Mantri Kehutanan Nomor: 281/Kpts-II/1992", tanggal 26 Pebruari 1992
Taman Nasional Bukit Baka-Bukit Raya ambané 181.090 Ha
Ana kurang luwih 817 warna tuwuhan kang kalebu jeni ing 139 "famili", kaya ta "Dipterocarpaceae", "Myrtaceae", "Sapotaceae", "Euphorbiaceae", "Lauraceae", lan "Ericadeae"
ana uga tuwuhan kang bisa digunakaké dai usada, anggrek alas
Ana uga Kembang Rafflesia ("Raflesia sp."), salah siji tuwuhan parasit gedhé dhéwé, tuwuhan iki uga bisa thukul ing Gunung Kinibalu, Malaysia
Tuwuhan endemik ing taman nasiona iki kaya ta "Symplocos rayae", "Gluta sabahan", "Dillenia beccariana", "Lithocarpus coopertus", "Selaginnella magnifica", lan "Tetracera", "glaberrima"
Ing Taman Nasional Bukit Baka-Bukit Raya akèh tuwuhan saka suku "Symplocaceae" kaya ta "Symplocos adenophylla", "Symplocos crassipis", "Symplocos laeteviridis", "Symplocos rayae" lan "Symplocos rubiginosa"
Kéwan kang ana ing taman nasional iki kaya ta beruang madu, kesadu, musang wisel, orang utan ("Pongo pygmaeus"), lutung kelabu ("Presbytis cristata"), lutung ireng ("Presbytis melalophos"), kelasi/ lutung abang ("Presbytis rubicunda"), lutung bathuk putih ("Presbytis frontata"), owa ungko ("Hylobates albibarbis"), lan kelempiau ("Hylobates muelleri").
Stadion Si Jalak Harupat Si Jalak Harupat yaiku stadion ulah raga kang mapan ana ing désa Kopo lan Cibodas, Kacamatan Sorèang, Kabupatèn Bandhung
Jeneng Si Jalak Harupat dijupuk saka jejuluk sawijining pahlawan nasional saka Bojongsoang, Bandung yaiku Otto Iskandardinata
Saiki stadion si jalak harupat dadi duwèké Pamaréntah Kabupatèn Bandhung
Persikab Bandung, kang dadi wakil saka Kabupatèn Bandung ana ing kompetisi Liga Indonésia ndadèkaké satadion iki dadi kandange
Saliyané Persikab bandung tim sakhuta Persikab, Persib uga ndadèkaké stadion iki dadi "homebase"
Stadion iki dibangun wiwit saka sasi Januari 2003 nalika iku Kabupatèn Bandung dibawahi bupati Obar Sobarna
Sawisé dadi stadion si jalak harupat diresmikake nalika dina dadine Kabupatèn Bandung kaping 364, tanggal 26 April 2005 déning Agum Gumelar kang njabat dadi Ketua Umum Komite Ulah raga Nasional Indonésia Pusat
Fasilitas kang ana ing stadion iki yaiku: Jembar yasan saka stadion iki yaiku:
Newcastle upon Tyne "Kanggo kagunan liya, delengen Newcastle." Newcastle upon Tyne (biyasa disingkat Newcastle), iku kutha lan dhistrik metropolitan ing Tyne and Wear, Inggris
Kutha iki duwé populasi 269.500 jiwa (2004)
Sanajan mangkono, tangga paling cerak, North Tyneside (kanthi populasi 190.000), South Tyneside (populasi 150.000) lan Gateshead (populasi 200.000) silih gegandhèngan kenceng, lan asring dianggep péranganing kutha Newcastle
Kapapat wewengkon iki, bebarengan karo kutha Sunderland (populasi 270.000), mbentuk wewengkon "metropolitan county" Tyne & Wear
Miturut sajarahé, wong kang asalé Newcastle karan kanthi formal, mligi déning wong njaba minangka "Novocastrians"
Nanging, sebutan Geordie luwih akèh dipigunakaké saiki minangka sebutan informal lan akrab kanggo kang ndunungi Newcastle, saliyané uga dipigunakaké kanggo nyebut wong Tyneside kanthi umum
Wong-wong kang manggon ing kawasan North East (lor-wétan Inggris) ora perduli yèn diundang "Geordies", nanging wong njaba racaké ora mbédakaké, lan nyebut kabèh laladan iku minangka "Geordieland".
Mercedes-Benz Mercedes-Benz (carané maca ing basa Jerman: [mɛʁˈtseːdəs ˈbɛnts]) ya iku perusahaan otomotif saka Jerman kang gawé mobil kang warna-warna, mobil trek, lan bis
Mercedes-Benz ya iku salah sawijining perusahaan mobil kang paling misuwur ning donya